Heroiaren Ikasmahaia

Heroiaren Ikasmahaia () Errusiako Federazioko Gobernuak babestutako proiektu ideologiko militarista da. Proiektuaren barruan, ikasmahaiak jartzen dira eskoletan, Errusiaren alde borrokatu ziren pertsona ospetsuei buruzko informazioa dutenak. Normalean, pertsona horiek hiri edo eskola berean ikasi zuten eta Errusiaren alde borrokatu ziren, Ukrainako inbasioan barne.

Eskoletan oroitzapen-ikasmahaiak sartzea Errusia Batuak finantzatutako Eskola Berriaren Proiektua izeneko ekimen baten parte da.

Herrialde osoko «heroien ikasmahaiak» estandarizatuak dira eta informazio berdina jasotzen dute: militarren argazkiak eta biografiak, baita sarien zerrendak ere (askotan hil osteko sariak izaten dira).

Proiektuaren sortzaileen arabera, «heroien ikasmahaietan» esertzeko eskubidea eskolako ikasle onenei ematen zaie: ikasleen olinpiadetako irabazleei, ikasle bikainei, kirolariei eta eskola-bizitzako parte-hartzaile aktiboei.

 Historia 
Proiektua 2018ko otsailaren 19an jarri zen abian, hasieran eskola kopuru mugatu batean. Lehendabiziko «heroiaren ikasmahaia» Krasnoiarskeko 42. eskolan instalatu zen, Afganistango gerran parte hartu zuen Oleg Kuraginen omenez.

2022an Errusiak Ukraina inbaditu ondoren, inbasioan hildako militarren oroimenez mahai ugari instalatu ziren Errusiako eskoletan eta Ukrainako lurralde okupatuetako eskoletan ere. Hau, Gauza Garrantzitsuei Buruzko Elkarrizketak ikasgaiarekin batera, Errusiak Ukraina inbaditzeko egiten duen doktrinamenduaren parte da.

2023ko maiatzaren hasieran, Errusia Batuak adierazi zuen herrialde osoko 9.000 eskolatan 14.000 «heroien ikasmahai» baino gehiago zeudela.

2024an, lanbide-eskoletan eta unibertsitateetan ere hasi ziren «heroien ikasmahaiak» instalatzen.

 Erreferentziak 

 Kanpo estekak 

Kategoria:Errusiako hezkuntza
Kategoria:Propaganda Errusian
Kategoria:2022ko Ukrainako inbasioa
Kategoria:Mahaiak